Narodna skupština
20140717

Hvala, poštovana predsednice. Član 73. Predloga zakona o izmenama i dopunama treba da se briše, jer se ovim članom omogućava poslodavcu da zakonski omalovaži pređašnje iskustvo zaposlenog, time što mu neće u materijalnom smislu to iskustvo priznati. S druge strane, iskoristiće to isto iskustvo kao radno iskustvo zaposlenog, za potrebe svoje firme, što je na neki način dvolično. Ovaj amandman, dakle, ima za cilj da zaposlenom omogući da u slučaju kada bude upućen na rad kod drugog poslodavca ima ista prava koja je imao i pre upućivanja, kako je zakonom predviđeno. Zahvaljujem.